# data[].attributes.body
Consemnarea prezenţei elevilor.

Asigurarea cadrului şi a atmosferei optime desfăşurării lecţiei.

# data[].attributes.body
Se face prin prezentarea următoarelor versuri lacunare:
,,O furnică acrobată

S-a ...... pe-o ciocolată

Și cum casă nu .......

Și-a ...... castel din ea. "

# data[].attributes.body
- ce fel de acțiune arata modul indicativ?

- care sunt timpurile modului indicativ?

Dați un exemplu pentru fiecare timp al modului indicativ într-un enunț.

# data[].attributes.body
Modul este forma pe care o ia verbul pentru a arăta felul în care vorbitorul consideră acțiunea. Indicativul arată o acțiune sigură, reală.

Ei au plecat în excursie.

# data[].attributes.body
Indicativul, singurul mod care are forme pentru toate timpurile: prezent, trecut și viitor.

Prezentul arată desfășurarea acţiunii în momentul vorbirii.

lucrez, lucrează; privesc, privește; vorbesc, vorbește.

- folosit pentru a exprima adevăruri universal-valabile.

Trecutul arată desfășurarea acţiunii înainte de momentul vorbirii. Are patru forme.

1. Imperfectul: lucram, lucrai, priveam; priveai; vorbeam, vorbeai.

- acţiune trecută, desfășurată în paralel cu o altă acţiune trecută.

1. Perfectul compus indică o acţiune trecută, terminată în momentul vorbiri.

- e alcătuit din forme specifice ale verbului auxiliar a avea (am, ai, a, am, ați, au) + participiul verbului de conjugat (lucrat, apărut, mers): am lucrat, ai apărut, ați mers

unele forme regionale includ particulele o și or la persoana a III-a singular și plural: o venit, or venit.

3. Perfectul simplu arată, în limba literară, o acţiune trecută și terminată în momentul vorbirii, fiind timpul povestirii la persoana a III-a : lucrai, lucrași, lucră, lucrarăm, lucrarăți, lucrară

4. Mai-mult-ca-perfectul exprimă o acțiune trecută, terminată înaintea altei acțiuni trecute;

lucrasem, păruseși, veniserăm, hotărâserăți.

Viitorul

1. Standard , care are forme diferite pentru:

-limba scrisă, alcătuite din verbul auxiliar a vrea + infinitivul verbului de conjugat voi veni , vei pleca, veți merge.

- pentru limba vorbită, se folosește uneori verbul a avea + verbul de conjugat la conjunctiv am să ascult sau o invariabil + conjunctivul verbului de conjugat o să ascult, o să merg

1. Viitorul anterior-  exprimă o acțiune viitoare, terminată înaintea altei acțiuni viitoare;

- este alcătuit din verbul auxiliar a vrea + verbul auxiliar a fi + participiul verbului de conjugat :va fi venit, vom fi plecat

# este folosit rar în româna actuală și întotdeauna în relație cu viitorul standard

3. Viitorul în trecut-  indică o acțiune viitoare desfășurată în trecut, în raport cu altă acțiune din trecut;

- este alcătuit din imperfectul verbului a avea și conjunctivul verbului de conjugat

Abia după ce am citit cartea aveam să înțeleg de ce mi-ai recomandat-o.

# data[].attributes.body
Ex. 1 Subliniați verbele la modul indicativ din textul dat, apoi precizați timpurile verbelor la modul indicativ din text. Lucrați întâi individual, apoi în perechi.

Un om călătorea cu trenul. La o hurducătură mai puternică, își pierde o sanda. Omul și-o scoate și pe cealaltă și o aruncă.(..)— Ce să fac cu o singură sanda? răspunse omul. Dacă va găsi cineva o singură sanda, la ce îi va folosi? Măcar așa le va găsi pe amândouă.

Adaptare după Cele două sandale, din Jean-Claude Carrière, Cercul mincinoșilor. Povești filosofice din toată lumea.
Ex. 2 Care dintre formele de viitor (viitor standard, viitor anterior sau viitor în trecut) este prezentă în text?
- Viitorul standard
Ex 3. Formulează enunțuri cu formele de viitor care nu apar în text.

Elevii formulează enunțuri cu verbe la viitorul anterior și viitorul în trecut.

# data[].attributes.body
Ex. 4 Analizați sintactic și morfologic verbele utilizate pentru a completa versurile de la începutul orei.

,,O furnică acrobată

S-a suit pe-o ciocolată

Și cum casă nu avea

Și-a făcut castel din ea. "

Elevii identifică modul, timpul, persoana și numărul verbelor: s-a suit, nu avea, a făcut.
Se analizează rezultatele elevilor și se fac aprecieri.

Profesorul adresează întrebări în legătură cu subiectul dezvoltat

# data[].attributes.body
ACADEMIA ROMÂNĂ, Dicţionarul ortografic, ortoepic şi morfologic al limbii române, ediţia a II-a, Ed. Univers Enciclopedic, București, 2005.

POPA MARIUS, MOLDOVAN SIMINA, BICĂZAN SILVANA, POPESCU TEODORA, Perfecționează-ți competențele de comunicare, ed. Delfin, București 2015.

METEA ALEXANDRU, Limba română de la A la Z, ed. Helicom, Timișoara, 1998.

SÂMIHĂIAN FLORENTINA, DOBRA SOFIA, HALASZI MONICA, DANDU CRISTIAN, Limba și literatura română: clasa a VII-a, ed. Art Klett, București 2019.